cyanic-selkie/wikianc huggingface dataset:
Tanskan kirkon virsikirja
1900-luku
Kirjassa oli 751 virttä, niiden joukossa runsaasti Etelä-Jyllannissa käytettyjä virsiä ja siinä oli siihenastisten virsikirjojen suurin määrä Grundtvigin virsiä. Hänen virsiensä lisäksi siinä oli runsaasti Kingon, Brorsonin ja Ingemannin virsiä. Kirjasta tuli pidetty, se korvasi aikaisemmin käytetyt vanhemmat virsikirjat ja eri puolilla Tanskaa käytetyt paikalliset virsikirjalisäykset. Kirjan virsivalikoima rakentui vanhojen virsikirjojen varaan, kirjassa oli vain muutama, puolisen tusinaa 1900-luvulla kirjoitettu virsi.
Vuoden 2002 virsikirja
Tanskan kansankirkon uusin virsikirja on vuodelta 2002, Den Danske Salmebog. 1970-luvulla alkoi uusi virsirunous ja virsi-innostus herätä, Sen tuloksena Tanskassakin syntyi useita virsikokoelmia ja virsikirjan lisävihkoja. Muissa maissa koettiin samantapaista, etenkin nuorten parissa virinnyttä kokeiluhalua ja intoa luoda uudenlaisia virsiä. Kirkkoministeriö antoi työryhmälle tehtävän koota käyttökelpoisimmat uudet virret lisävihkoksi, joka olisi uuden virsikirjan valmistelun alkuvaihe. Lisäys ilmestyi 1994, mutta sitä ei virallistettu sillä vuonna 1993 oli nimitetty virsikirjakomitea, jonka tehtävänä oli käydä läpi vanha virsiaineisto, arvioida uudempia virsiä ja valmistella virsikirjaan kuuluvat rukouskirjan ja Katekismuksen. Virsikomitea kävi läpi aikaisempien virsikirjojen virsimateriaalin ja keskittyi työssään tarkastelemaan miten virsikirjojen toimittajat olivat eri aikoina muokanneet virsiä. Lisäksi työryhmä tutustui uuteen virsiaineistoon, niin tanskalaisten runoilijoiden ja muualla kirjoitettuihin virsiin. Virsikirjan hyväksyi viralliseksi virsikirjaksi 29. heinäkuuta 2002 kuningatar Margareeta II. Kirjassa on 791 virttä ja se on virsimäärältään laajin virallinen virsikirja Tanskan virsihistoriassa. Lähes kaikki Tanskan kansankirkon seurakunnat ovat ottaneet virsikirjan käyttöön.
Donald Campbell
Donald Malcolm Campbell (23. maaliskuuta 1921 Kingston upon Thames, Surrey, Englanti – 4. tammikuuta 1967 Coniston Water, Lancashire, Englanti) oli brittiläinen moottoriurheilija. Hän rikkoi absoluuttisen maa- ja vesinopeuden ennätykset kahdeksan kertaa 1950- ja 1960-luvuilla. Campbell on edelleen ainoa henkilö, joka on saman vuoden aikana rikkonut nopeusennätyksen sekä maalla että vedessä. Tämä tapahtui vuonna 1964. Campbell sai surmansa nopeusennätyskokeessa Conistonjärvellä tammikuussa 1967.
Donald Campellin vanhemmat olivat Sir Malcolm Campbell, 13-kertainen nopeusennätyksen haltija 1920- ja 1930-luvuilla ja tämän toinen puoliso Dorothy o.s. Whittall.
Donald Campbellin ruumis ja ennätysvene Bluebird K7 löydettiin järven pohjasta vasta keväällä 2001.
Tanskan kirkon virsikirja
Keskeisimmät virsirunoilijat
Virsikirjassa kaikki virret ovat vain tanskan kielellä. Kirjan virsistä noin sata on viimeisen sadan vuoden aikana kirjoitettuja virsiä. Kirjan virsistä 163 on Nikolai Frederik Severin Grundtvigin kirjoittamia sekä 90 hänen muokkaamaansa virttä. Thomas Kingon kirjoittamia virsiä on 82, Hans Adolph Brorson kirjoittamia 56 sekä 60 hänen kääntämäänsä virttä. Bernhard Severin Ingemann kirjoittamia virsiä on 29, hänen kääntämiään on 10 ja Hans Christersen Stehnin kirjoittamia virsiä on 11. 2000-luvun merkittäviä virsirunoilijoita virsikirjassa ovat Helsingørin piispa Johannes Johansen (14 virttä), pappi Hans Anker Jørgensen (6 virttä), pappi Holger Lissner (6 virttä), Odensen tuomiorovasti Karl Laurids Aastrup (21 virttä), sekä norjalainen Svein Ellingsen (11 virttä). Martin Lutherin virsiä on 12. Kirjassa ei ole yhtään suomalaista virttä.
Lisävihkot
Vuonna 2016 on ilmestynyt lisävihko, jossa on 100 virttä, 1''00 salmer. Et salmebogstillæg''. Lisävihkossa on yksi suomalainen virsi (Pia Perkiön virsi Kosketa minua Henki numerolla 836 Helligånd, tag mig ved hånden).
Vuonna 2017 ilmestyi virsikirjaan lisäosa Kirkesangboken Kirjassa on 229 virttä, vanhempia, uudempia virsiä Tanskasta ja eri puolilta maailmaa, sekä kirjaa varten kirjoitettuja virsiä, joita on 75. Kirjan virsien joukossa on paljon virsiä, jotka aikaisemmin on luokiteltu hengellisiksi lauluiksi. Kokoelmassa on yksi suomalainen virsi, Pia Perkiön virsi ”Kosketa minua, Henki”.
CIDOC Conceptual Reference Model
CIDOC CRM (CIDOC Conceptual Reference Model) on johtava standardi kulttuuriperinnön tallennuksessa ja luokittelussa. Järjestelmää on laajennettu muun muassa MPEG-7-standardilla. Standardin kehittämisestä vastaa Center for Intercultural Documentation (CIDOC) -organisaatio.
CIDOC CRM:n päätarkoitus on mahdollistaa kulttuuriperintöön liittyvän tiedon siirtäminen eri muotoisistä lähteistä. Tähän pyritään tarjoamalla sisällön määritelmiä ja selvennyksiä, joiden avulla eri muotoiset tiedot voidaan muuttaa yleisesti ymmärrettävään muotoon. Tämä voidaan tehdä esimerkiksi yhden instituution sisällä erilaisista omista tietolähteistä tai eri tahojen muodostamasta tiedosta Internetissä.
CRM määrittelee kulttuuriperinnön ja museoiden dokumentaatiossa käytettyjen tietokantarakenteiden semantiikkaa ja dokumenttien rakennetta pyrkien selittämään yleisellä tasolla nykyisin dokumentoitavaa sisältöä. Se ei kuitenkaan määrittele terminologiaa, jota tietosisällössä käytetään, eikä ohjeista, mitä pitäisi dokumentoida.
Erityisiä tavoitteita, joihin CRM pyrkii, ovat:
Ronkalampi
Ronkalampi, tai tarkemmin Ronkalampi-Luhtalampi , on Kymenlaaksossa Kouvolan Jaalassa, Raajärvellä sijaitseva lampi.
Maantietoa
Lammen pinta-ala on 1,4 hehtaaria, se on 150 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 850 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Musta-Ruhmaksen valuma-alueeseen (14.126) se kuuluu. Lammen vedenpinnan korkeus on 90,1 metriä mpy.
Ritva Kellokumpu
Ritva Kellokumpu (o.s. Penttilä, s. 1936) on suomalainen muotitaiteilija. Hänet tunnetaan etenkin luomistaan Torstai-, Super A- ja Club A -hiihtovaatemerkeistä ja niitä valmistaneesta Torstai Oy:stä, joka toimi Kemijärvellä 1974–1990.
Ritva Penttilä valmistui vuonna 1960 Taideteollisen oppilaitoksen muotiosastolta. Hän sai paikan kotikaupunkinsa Kuopion suurelta vaatevalmistajalta Turolta. Hän muutti Kemijärvelle avioiduttuaan Jaakko Kellokummun kanssa. Sieltä käsin hän suunnitteli vaatteita muun muassa Suomen Trikoolle ja Skilalle ja toimi Me Naiset -lehden avustajana.
Ritva Kellokummun isä oli suomalaisen alppihiihdon pioneeri Erkki Penttilä, ja myös Kellokummut harrastivat laskettelua. Tästä syntyi idea omasta hiihtovaatemerkistä, jota he alkoivat suunnitella ja valmistaa vuonna 1974 kemijärveläisen ostoskeskuksen kellarista vuokratuissa tiloissa. Jaakko Kellokumpu ryhtyi uuden Torstai Oy:n toimitusjohtajaksi ja Ritva Kellokumpu saattoi keskittyä suunnitteluun. Apua työhön hän sai myös Annele Valkamalta ja omalta taideteollisessa vaatesuunnittelua opiskelleelta pojaltaan Martti Kellokummulta, josta tuli myös MM-tason freestyle-hiihtäjä.
Vuonna 1982 valmistuivat Seppo Huttu-Hiltusen, Juha Lätin ja Yrjö Wiherheimon suunnittelemat uudet tehdastilat noin 150 työntekijälle. 1980-luvulla lähes puolet Torstain tuotannosta vietiin ulkomaille, etenkin alppihiihtomaihin Norjaan, Sveitsiin, Ranskaan ja Kanadaan. Super A:n ja Club A:n lisäksi yrityksen tuotemerkkejä olivat Torstai, luonnonläheinen Franciscus ja eskimohenkinen Red Kayak.
Torstai Oy:n mentyä konkurssiin 1990 tuotemerkin osti L-Fashion Group. Torstain tehdastiloissa toimi matkapuhelinlaturien valmistaja Salcomp kunnes se siirsi tuotantonsa pois Suomesta 2003.
Vyösieppo
Vyösieppo (Gennaeodryas placens) on pensassieppojen heimoon kuuluva varpuslintu.
Ritva Kellokumpu
Ritva Kellokumpu sai Taideteollisuuden valtionpalkinnon vuonna 1986. Ornamo nimesi hänet Vuoden vaatetussuunnittelijaksi 1989. Torstai Oy sai Lapin Yrittäjien alueellisen yrittäjäpalkinnon 1985.
Vyösieppo
Levinneisyys
Vyösieppoa tavataan hajanaisella alueella Uuden-Guinean saarella. Laji on luokiteltu silmälläpidettäväksi, koska sen populaatio todennäköisesti melko pieni, ja koska se on vähenemässä elinympäristöjen tuhoutumisen takia.
Hirtettyjen kettujen metsä (elokuva)
Hirtettyjen kettujen metsä on Jouko Suikkarin vuonna 1986 käsikirjoittama ja ohjaama elokuva, joka perustuu Arto Paasilinnan samannimiseen romaaniin.
Elokuva on esitetty kolme kertaa televisiossa Yle TV2:ssa: 1. tammikuuta 1987, 24. elokuuta 1994 ja 28. joulukuuta 1996.
Juoni
Alkoholisoitunut majuri Remes (Aarno Sulkanen) turhautuu kasarmilla ja pyytää virkavapaata. Siihen suostutaan sillä ehdolla, että Remes vetää vielä yhdet sotaharjoitukset. Niiden aikana Remes törmää ovelaan ammattirikolliseen Oiva Juntuseen (Markku Toikka), joka piilottelee kultaharkkoja metsässä. Roisto saa Lemmenjoelle kullanhuuhdontaan majurista apulaisen, joka suostuu melkein mihin tahansa, kun näkee tilaisuutensa tulleen ja vapauden koittavan.
Muuta tietoa
Esikoiselokuvansa ensi-illan aikaan Suikkarilla oli valmiina käsikirjoitus myös Paasilinnan romaanista Isoisää etsimässä, mutta TV2:n vetäydyttyä hankkeesta elokuva ei koskaan toteutunut. Suikkarin seuraava pitkä näytelmäelokuva Rundi valmistui 1990.
Vastaanotto
Helsingin Sanomien Helena Ylänen ihmetteli ensi-ilta-arviossaan, miksi näin kömpelö ja visuaalisesti osaamaton ohjaus sinänsä hauskasta tarinasta on tuotu elokuvateattereihin. Saman lehden Mikael Fränti kirjoitti elokuvan tv-uusinnan alla 1994 sen vaikuttavan yllättävän hyvältä. Hänestä Jouko Suikkari ohjaa varmasti, käsikirjoitus on hyvin laadittu käsikirjoitus ja toteutus pohdittu. Sulkanen ja Toikka näyttelevät Fräntin mielestä hyvin, ja tarina tulee yhä kiinnostavammaksi loppua kohti.
Liekomaiset
Liekomaiset kasvit (Lycopodiophyta, Lycophytina) ovat alkeellisia putkilokasveja. Niiden lajeja tunnetaan yli 1 300.
Kuvaus
Eräät liekomaiset kasvit ovat kasvimaailman alkeellisimpia edustajia. Ryhmä oli ensimmäisten kasvien joukossa, jotka siirtyivät mereltä maalle siluuri- ja devonikaudella. Sopeutuakseen maaolosuhteisiin lieoille kehittyivät juuret imemään ravinteita maasta ja ankkuroimaan kasvin maahan. Lehdet kehittyivät tehokkaampaa yhteyttämistä varten auringonvalosta käydyn kilpailun lisäännyttyä, ja varresta tuli veden ja ravinteiden kuljetusväylä sekä tuki painovoimaa vastaan. Lehtien pinnalle kehittyi vahamainen kelmu, ja kasvin hengitys alkoi tapahtua pienten ilmarakojen kautta.
Liekomaisten kasvien elinkaarelle on ominaista sukupolvenvuorottelu. Siittiö- ja munasolut sisältävä suvullinen polvi on vain muutaman millimetrin kokoinen alkeisvarsikko, jonka pieni koko suojaa sitä liialta säteilyltä. Se turvautuu usein mykorritsan eli sienijuuren apuun ravinnonsaannissaan yhteyttämisen sijaan. Varsinaiset lieot ovat isosporisia eli ne tuottavat vain yhdenlaisia itiöitä. Mähkät ja lahnanruohot puolestaan ovat heterosporisia; suuremmat, naaraspuoliset itiöt sisältävät ravintoa tulevalle sukupolvelle.
Kivihiilikausi oli liekojen kukoistuksen aikaa; puumaiset lieot, kuten Lepidodendron, muodostivat ensimmäiset suuret metsät. Niillä lehdet kasvoivat aluksi kaikkialla varressa, mutta putosivat puun kasvaessa jättäen näkyviin suomumaisen varren ja vain rykelmän lehtiä latvaan. Niiden jäännökset muodostivat useita kivihiiliesiintymiä. Nykyään useimmat liekomaisten kasvien suvut ovat kuolleet sukupuuttoon, ja jäljelle on jäänyt lähinnä pienikokoisia aluskasveja.
Luokittelu
Alla on taulukko liekomaisten kasvien luokittelusta luokkiin, lahkoihin, heimoihin ja sukuihin. Taulukko sisältää vain nykyisin elossa olevat kasviryhmät.
Marianne Jahn
Marianne Jahn-Nutt (s. 14. joulukuuta 1942 Zürs am Arlberg) on itävaltalainen entinen alppihiihtäjä. Hän edusti seuratasolla Ski Club Arlbergiä.
Jahn osallistui olympialaisiin ensimmäistä kertaa Squaw Valleyssa 1960. Tuolloin hän oli pujottelussa ensimmäisen kierroksen jälkeen toisena, mutta keskeytti jälkimmäisessä laskussa. Jahn voitti vuoden 1962 MM-kisoissa kolme mitalia, kultaa suurpujottelusta ja pujottelusta sekä hopeaa alppiyhdistetystä. Hän oli Innsbruckin olympialaisissa 1964 suurpujottelussa kolmastoista, mutta keskeytti jälleen pujottelussa.
Texas Rangers (elokuva)
Texas Rangers on Steve Minerin ohjaama western-elokuva vuodelta 2001. Elokuva kertoo Texasin osavaltiossa Yhdysvaltain sisällissodan jälkeen toimineista rangereista, jotka pyrkivät ottamaan kiinni alueella toimineita rikollisia.
Diane Farr
Diane on naimisissa Seung Yong Chungin kanssa. Heillä on kolme lasta. Lisäksi Dianella on veli Billy, joka toimii näyttelijänä sekä ohjaajana Los Angelesissa.
Kemiallinen käymälä
thumb|Kemiallinen käymälä. Kemiallinen käymälä on käymälä, jossa käytetään kemiallisia yhdisteitä jätteen hajun poistamiseen ja desinfiointiin – tappamaan hajua aiheuttavat bakteerit, joita syntyy jätteen hajoamisprosessissa. Kemikaaleina käytetään formaldehydiä, glutaraldehydiä tai kvartäärisiä ammoniumyhdisteitä.
Kemiallisia käymälöitä käytetään muun muassa lentokoneissa, linja-autoissa ja matkailuvaunuissa. Ulkoilmatapahtumissa ja rakennustyömailla käytettävät siirrettävät käymälät ovat myös kemiallisia käymälöitä (muun muassa bajamaja ja ykkösvessat). Jätteet kerätään säiliöön, joka tyhjennetään imuautolla.
Puroniitty
Puroniitty on Helsingin Ultunan kaupunginosaan kuuluva osa-alue. Se on Helsingin itäisin ja samalla pohjoisin osa ja kuuluu Östersundomin suurpiiriin ja peruspiiriin. Ennen vuotta 2009 Puroniitty kuului Sipooseen.
Puroniityssä asui 220 henkeä vuodenvaihteessa 2008/2009. Puroniityssä on pientaloalueita, mutta suurin osa alueesta on rakentamatonta.
Hokkaranlampi
Maantietoa
Lammen pinta-ala on 1,6 hehtaaria, se on 100 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 700 metriä.
Muovaus
Muovaus tarkoittaa kappaleen muodon muuttamista ainetta tiivistämällä harventamalla tai siirtämällä. Esimerkkejä muovaavista menetelmistä ovat taonta, taivutus ja pakotus. Muovaavista menetelmistä eroavat ainetta poistavat menetelmät kuten leikkaaminen ja lastuaminen, sekä ainetta lisäävät menetelmät kuten hitsaaminen ja terminen ruiskutus.
Charles Lederer
Charles Davies Lederer (31. joulukuuta 1906 New York, New York – 5. maaliskuuta 1976 Los Angeles, Kalifornia) oli yhdysvaltalainen elokuvakäsikirjoittaja ja -ohjaaja.
Lederer aloitti lehtimiehenä. Elokuvakäsikirjoituksiin hän siirtyi Ben Hechtin pyydettyä häntä avustamaan The Front Page -näytelmän elokuvasovituksen dialogien kirjoittamisessa. Lederer oli käsikirjoittajana muun muassa elokuvissa ’Se’ toisesta maailmasta (1951), Rakas, minä nuorrun (1952), Herrat pitävät vaaleaveriköistä (1953) ja Kapina laivalla (1962). Hän myös ohjasi muun muassa elokuvan Jake järjestää kaiken (1959), jonka hän myös itse käsikirjoitti.
Lederer oli kahdesti naimisissa. Hänen ensimmäinen puolisonsa oli Virginia Nicholson, joka aikaisemmin oli ollut naimisissa Orson Wellesin kanssa. Ledererin toinen puoliso oli näyttelijä Anne Shirley.
Aston Martin DBR4
Aston Martin DBR4 on Aston Martinin valmistama Formula 1 -auto, jolla David Brown Corporation -talli kilpaili kausina –. Autolla kilpailivat Roy Salvadori ja Carroll Shelby. Auto oli ensiesiintymisestään lähtien kilpailukyvytön ja suunnittelultaan vanhanaikainen auton etuosaan asennetun moottorin vuoksi.
Alberto Toril
José Alberto Toril Rodríguez (s. 7. heinäkuuta 1973 Pueblonuevo, Córdoban maakunta, Espanja) on espanjalainen jalkapalloilija ja jalkapallovalmentaja. Hän valmentaa Real Madridin kakkosjoukkuetta Castillaa.
Pelaajaura
Toril liittyi Real Madridin junioreihin kaudella 1988–1989. Kaudella 1990–1991 hän nousi seuran kakkosjoukkueeseen Castillaan ja kaudella 1992–1993 edustusjoukkueeseen. Ensiesiintymisensä Espanjan korkeimmalla sarjatasolla Primera Divisiónissa hän teki 20. syyskuuta 1992 ottelussa Sporting de Gijónia vastaan. Hän kuului kaudella 1992–1993 Espanjan cupin ja kaudella 1993–1994 Espanjan supercupin voittaneeseen joukkueesen.
Lähdettyään Real Madridista vuonna 1994 Toril pelasi korkeimmalla sarjatasolla vielä Celtassa, Espanyolissa ja Extremadurassa sekä toiseksi korkeimmalla sarjatasolla Extremadurassa, Albacetessä, Ferrolissa ja Numanciassa. Extremaduran ja Numancian kanssa hän saavutti sarjanousun Primera Divisióniin.
Toril pelasi urallaan yhteensä 44 Primera Divisiónin ja 178 Segunda Divisiónin ottelua. Hän päätti pelaajauransa kauteen 2004–2005, jolloin hän edusti Segunda División B:n Quintanar del Reytä.
Valmentajaura
Toril aloitti valmentajauransa Ferrolin juniorijoukkueissa kaudella 2002–2003. Kaudella 2004–2005 hän toimi Quintanar del Reyn kakkosvalmentajana ja vuodesta 2005 alkaen kolmen kauden ajan Albaceten juniorijoukkueiden valmentajana.
Nicolas Falacci
Nicolas Falacci on yhdysvaltalainen televisiokäsikirjoittaja sekä -tuottaja. Hän on luonut yhdessä vaimonsa Cheryl Heutonin kanssa televisiosarjan Num3rot. Nicolas on myös käsikirjoittanut sarjan jaksoja.
Mustarintasieppo
Mustarintasieppo (Plesiodryas albonotata) on pensassieppojen heimoon kuuluva varpuslintu.
Anthony Trollope
Trollopen lapsuus ja nuoruus oli aineellisesti niukkaa. Hänen isänsä oli huonosti menestyvä asianajaja. Äiti elätti perhettä kirjallisilla töillä, jotka saavuttivat kohtuullista menestystä. Perhe asui pitkään Belgiassa. Trollopen koulunkäynti sujui heikonlaisesti. Hän työskenteli vuosina 1834–1859 postin palveluksessa, ensin postivirkailijana Lontoossa ja sitten postitarkastajana Irlannissa, jossa hän asui 18 vuotta. Näitä asioita Trollope on tarkasti kuvannut kaksiosaisessa omaelämäkerrassaan Autobiography (1883).
Mustarintasieppo
Levinneisyys
Mustarintasieppoa tavataan laajalla alueella Uuden-Guinean saarella. Vaikka se on laajalle levinnyt, on sitä kuitenkin kuvattu pääasiassa harvinaiseksi. Lajin kanta on kuitenkin vakaa, ja se on luokiteltu elinvoimaiseksi lajiksi.
Anthony Trollope
Irlannin-vuosinaan Trollope alkoi kirjoittaa. Hän teki sitä säännöllisesti päivittäin postivirkailijan toimen ohella. Ahkeralla työllä hän sai romaanin valmiiksi kahdessa kuukaudessa. Elämänsä viimeisen 25 vuoden aikana hän kirjoitti 70 teosta, joista yli 50 on laajoja romaaneja. Kirjat ovat tarkkoja viktoriaanisen ajan kuvauksia ilman intellektuellia tai kriittistä ulottuvuutta. Trollope pyrki liikemiesmäisesti kirjoittamaan suuren yleisön maun mukaisesti. Hän pyrki kuvaamaan hyveellisyyden houkuttelevaksi ja paheellisuuden rumaksi. Menestyksensä ansiosta Trollope pääsi sisään Lontoon hienoihin seurapiireihin. Siellä hän keräsi aineistoa suureen romaanisarjaansa Palliser-taru (Palliser series). Siihen kuuluvia teoksia julkaistiin vuosina 1864–1880. Niissä kuvatun suvun vaiheissa ilmenevät sekä poliittiset juonittelut että sisäiset henkilösuhteet. Tämän sukukronikan jälkeen Trollopen teoksissa alkoi esiintyä kriittisyyttä ja satiirisuutta. Rahan valtaa hän kuvasi suorastaan katkerassa sävyssä.
Kotalampi (Jyväskylä)
Kotalampi on Keski-Suomessa Jyväskylässä Keltinmäen kaupunginosassa sijaitseva lampi.
Maantietoa
Lammen pinta-ala on 2,1 hehtaaria, se on 200 metriä pitkä ja 150 metriä leveä. Se sijaitsee Kotalamminmäen juurella pienessä painaumassa. Mäki kohoaa lähes 80 metrin korkeuteen lammesta. Siinä ei ole kartan mukaan saaria ja sen rantaviivan pituus on 550 metriä. Sen rannat ovat metsämaata ja järven lähiympäristöön kuuluu Keltinmäen ja Mäyrämäen asuinalueiden taloja. Kotalammen liikuntapuisto on Jyväskylän suurin liikuntapuisto. Lammen ympäri kulkee kuntopolku. Järvi on matala ja siinä viihtyvät kelluvalehtiset vesikasvit.
Karkealampi
Karkealampi on Kymessä Iitissä Vuolenkosken kylän lähellä sijaitseva lampi.
Maantietoa
Lammen pinta-ala on 10,9 hehtaaria, se on 550 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Lammen vedenpinnan korkeus on 81,5 metriä mpy.
He Bingjiao
He Bingjiao (, s. 21. maaliskuuta 1997 Lianyungang, Jiangsu) on kiinalainen entinen sulkapalloilija.
He aloitti ammattilaisuransa 2009 ja ensimmäiseen kansainväliseen turnaukseen hän osallistui vuonna 2013. Hän voitti ensimmäisen BWF:n alaisen turnauksen heti vuonna 2013, kun hän voitti Vietnamin avoimen turnauksen. Hänellä on yhteensä kahdeksan BWF:n alaisen turnauksen voittoa (tilanne huhtikuussa 2020). Huhtikuussa 2020 Chen oli BWF:n naisten kaksinpelirankingin kahdeksas.
Karvalehdet
Karvalehtien suku on ainoa Ceratophyllales-lahkossa ja Ceratophyllaceae-heimossa. Lajeja on yhteensä kuusi, joista kaksi kasvaa Suomessa. Tankeakarvalehti eli karvalehti, aiemmin myös sarvikarvalehti (Ceratophyllum demersum) esiintyy harvinaisena koko maassa. Hentokarvalehti (Ceratophyllum submersum) on hyvin harvinainen tulokas maan etelärannikolla.
Oleśnican piirikunta
Oleśnican piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 107 269. Piirikunnan ainoa kaupunkikunta on hallintokeskus Oleśnica. Seitsemän maalaiskuntaa ovat Bierutów, Dobroszyce, Dziadowa Kłoda, Międzybórz, Oleśnica, Syców sekä Twardogóra ja niissä on kylien lisäksi neljä kaupunkia; Bierutów, Międzybórz, Syców sekä Twardogóra.
Oleśnican piirikunnan työttömyysaste oli vuoden 2018 lopussa 5,2 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Oławan piirikunnassa arvioitiin olevan 107 269 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 105 209 ja sen ennakoidaan vuoteen 2050 mennessä pienenevän 100 652 asukkaaseen. Alle 18-vuotiaiden arvioitiin vuoden 2019 lopussa muodostaneen 18,6 prosenttia piirikunnan väestöstä, työikäisten 60,6 prosenttia ja eläkeikäisten 20,8 prosenttia väestön keski-iän ollessa 41,1 vuotta. Elävänä syntyneiden määrä oli vuonna 2019 yhteensä 1 090 lasta.
Zeïni Moulaye
Zeïni Moulaye (s. 1954 Gao ) on malilainen yhteiskuntatieteilijä, joka toimii maansa ulkoministerinä.
Moulaye on suorittanut tiedotusopin tutkinnon Algerin yliopistossa ja yhteiskuntatieteiden tutkinnot Pariisin yliopistossa. Hän työskenteli Malin ulkoministeriössä vuodesta 1985, presidentti Moussa Traorén neuvonantajana vuosina 1988–1989 ja maansa liikenne- ja matkailuministerinä vuosina 1989–1991. Myöhemmin hän oli muun muassa YK:n kehitysohjelman palveluksessa.
Moulaye toimi Malin Saudi-Arabian suurlähettiläänä ja presidentti Ibrahim Boubacar Keïtan neuvonantajana vuosina 2016–2020. Syyskuussa 2020 hänet nimitettiin Malin siirtymäkauden hallituksen ulkoasiain ja kansainvälisen yhteistyön ministeriksi.
Väliyhteisö
Väliyhteisö on alhaisen verotuksen valtiossa sijaitseva yhteisö, jonka avulla pyritään välttämään verojen maksua ankarammin verottavassa valtiossa. Väliyhteisöt toimivat usein kansainvälisten yritysten verosuunnittelun apuvälineenä, mutta niiden avulla voidaan yrittää välttää myös suurituloisten ihmisten pääomatulojen ja ansiotulojen verotusta. Monet valtiot ovat säätäneet väliyhteisöjä koskevaa lainsäädäntöä, jolla pyritään estämään verotuksen välttäminen. Tällöin väliyhteisön osakasta verotetaan yhteisön tulosta silloinkin, kun tuloa ei ole jaettu osakkaille voittona.
Suomalaisessa määräämisvallassa olevia ulkomaisia väliyhteisöjä koskeva laki (1217/1994) tuli voimaan vuoden 1995 alussa. Se koskee väliyhteisöjä, joissa suomalainen osakas etupiireineen omistaa vähintään 25 prosenttia yhteisön pääomasta tai on oikeutettu vähintään 25 prosentin osuuteen yhteisön tuotosta. Väliyhteisöjä eivät ole yhteisöt, joiden kotipaikka on Euroopan talousalueeseen kuuluvassa valtiossa.
Chris Zylka
Chris Zylka syntyi Ohion Warrenissa. Hänen alkuperäinen sukunimensä on Settlemire, mutta näyttelijänä hän on ottanut käyttöön äitinsä tyttönimen. Zylka aloitti uransa vieraillessaan televisiosarjassa 90210.
Pesä (oikeustiede)
Pesä on yhden tai useamman henkilön varoista ja veloista koostuva varallisuuskokonaisuus. Pesään osallisten oikeudet kohdistuvat kokonaisuuteen, eivät yksittäisiin esineisiin tai oikeuksiin. Pesä voi olla kuolinpesä, konkurssipesä, purettavan osakeyhtiön selvityspesä tai ennen vuoden 1930 avioliittolakiuudistusta solmitun avioliiton yhdyspesä. Vanhoissa, ennen vuotta 1930 solmituissa avioliitoissa puolisoiden omaisuus oli pääsääntöisesti yhteistä, mutta puolisoiden oli tietyin edellytyksin mahdollista saada pesäero, jolla kumpikin puoliso sai omaisuutensa ja velkansa omaan vallintaansa.
Pesänjakaja on tuomioistuimen määräämä henkilö, joka toimittaa osituksen tai perinnönjaon. Pesänselvittäjä on tuomioistuimen määräämä toimitusmies, joka hallinnoi kuolinpesää ja tekee sen selvittämisen eli pesänselvityksen. Väliaikainen pesänhoitaja on konkurssipesän lakimääräinen edustaja konkurssiin asettamisen ja velkojainkuulustelun välisenä aikana. Aiemmin pesänkavallukseksi luokitellut teot täyttävät rikoslain uudistusten jälkeen varkauden tai kavalluksen tunnusmerkistön.
Pimeyden vasen käsi
Pimeyden vasen käsi on yhdysvaltalaisen kirjailijan Ursula K. Le Guinin tieteisromaani vuodelta 1969. Pimeyden vasen käsi oli Le Guinin läpimurtoromaani, ja se voitti muun muassa tunnetut tieteiskirjallisuuden Nebula- ja Hugo-palkinnot vuonna 1970. Suomeksi teoksen käänsi Kalevi Nyytäjä ja kustansi WSOY vuonna 1976.
Pimeyden vasen käsi on osa Le Guinin Hain-sarjaa. Teos kertoo Genly Ai -nimisestä miehestä, joka saapuu Gethen (= Talvi)-nimiselle planeetalle neuvotellakseen sen ja edustamansa galaktisen liiton välisestä yhteistyöstä, mutta joka joutuu kuitenkin pian keskelle Gethenin poliittista valtapeliä.
Juoni
Erikoisena taustatekijänä on Gethen-planeetan ihmisten kaksineuvoisuus. Kolme neljäsosaa ajastaan he ovat seksuaalisesti passiivisessa somer-tilassa, kunnes säännöllisin välein alkaa kemmer eli seksuaalisesti aktiivinen vaihe. Jos sen aikana ei tapahdu hedelmöittymistä, vaiheen päättyessä palataan someriin. Jos taas hedelmöittyminen tapahtuu, kyseinen getheniläinen jää naiseksi yhdeksän kuukautta kestävän raskauden, synnytyksen ja kolme vuotta kestävän sylilapsivaiheen ajaksi. Sukupuoliroolista ei yleensä tule totunnaista tapaa eli monen lapsen isä voi olla myös vielä useamman lapsen äiti.
Kemmer voidaan estää lääkityksellä ja rangaistusvangeille tehdäänkin yleensä näin. Seuraukset ovat tosin vakavia.
Teemoja
Pace Universityn professorin Rebecca Rassin mukaan kirjassa käsitellään muun muassa matkaa eri näkökulmista; perinteinen matkan määritelmä korvautuu päähenkilöiden sisäisellä muutoksella ja kypsymisellä, matkalla omaan itseen ja toiseuteen.
Rakkaus on yksi kirjan keskeisistä teemoista. Kirjassa kuvataan monin tavoin mahdotonta rakkautta. Tähän teemaan liittyy myös itsen ja toisen kokeminen, ja toisen muutos osaksi omaa itseä. Kirjan keskeisimmät henkilöt, Genly Ai ja Estraven, ovat kaikin tavoin erilaiset. Genly joutuukin kokemaan ja oppimaan paljon, ennen kuin hän pystyy hyväksymään Estravenin vertaisekseen. Tavallaan Le Guin määrittelee kirjassa uuden tavan rakastaa, tavan joka ei vaadi fyysistä yhtymistä, vaan toisen olennon täydellistä hyväksymistä omana itsenään. Kaksineuvoisuuden myötä sukupuoli ja sukupuolen kokeminen nousee myös tärkeäksi teemaksi.
Rass pitää Le Guinin ideaa kaksineuvoisista Getheniläisistä metaforana harmoniasta ja yhdentymisestä. Näkökulma ilmentää taolaisuuden käsitystä maailmasta. Kirjan tarinassa ponnistellaan kohti henkilökohtaisen, valtiollisen ja kosmisen harmonian löytämistä.
Shuhei Nishida
Shūhei Nishida (, 21. maaliskuuta 1910 Nachikatsuura, Wakayaman prefektuuri – 13. huhtikuuta 1997) oli japanilainen seiväshyppääjä ja kaksinkertainen olympiamitalisti.
Nishida voitti seiväshypyssä olympiahopeaa sekä Los Angelesin olympialaisista 1932 että Berliinin olympialaisista 1936. Berliinissä Nishida ja toinen Japanin edustaja Sueo Ōe päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettiin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä ”Ystävyyden mitalit”, ja ne toimivat kestävänä muistutuksena ystävyydestä ja yhteistyöstä.
Liejukana (televisioelokuva)
Liejukana on Philip Levenen jännitysnäytelmään perustuva suomalainen mustavalkoinen televisioelokuva vuodelta 1968. Tarinan keskiössä on rahapulassa riutuva, kiristyksen kohteena oleva lintutieteilijä George Appleby. Vahingossa hän tulee surmanneeksi kiristäjänsä. Tapahtumat sijoittuvat Lontooseen.
Michael Špaček
Michael Špaček (s. 9. huhtikuuta 1997 Mariánské Lázně, Tšekki) on tšekkiläinen jääkiekkoilija, joka pelaa NLA-joukkue Ambrì-Piottassa. Hän on pelipaikaltaan keskushyökkääjä, mutta Špaček osaa pelata myös laidassa. Hän laukoo oikealta.
Seuraura
Špaček on HC Pardubicen kasvatti. Kaudella 2011–2012 hän voitti tehoilla 27+18=45 seuran C-nuorten sisäisen piste- ja maalipörssin ja Špaček jakoi joukkueen sisäisen syöttöpörssin voiton Ondřej Pannan kanssa. Hän voitti myös Pardubicen sisäisen tehotilaston lukemalla +17. Kaudella 2012–2013 Špaček voitti seuran B-nuorten sisäisen piste- ja maalipörssin tehoilla 28+22=50. Hän jakoi koko Tšekin B-nuorten sarjan maalipörssin kahdeksannen sijan HC Dukla Jihlavan Lukáš Andělin kanssa. Špaček voitti myös Pardubicen sisäisen tehotilaston lukemalla +14.
Kaudella 2013–2014 Špaček debytoi Pardubicen miesten Extraliga-joukkueessa, jossa hän pelasi neljä runkosarja- ja kuusi European Trophyn ottelua ilman tehopisteitä. Špaček teki Extraliga-debyyttinsä runkosarjan toisella kierroksella 17. syyskuuta 2013 HC Litvínovia vastaan. Hän sai ottelussa jääaikaa 30 sekuntia. Dinamo Minsk varasi Špačekin 140. pelaajana KHL:n varaustilaisuudessa 2014. Samana kesänä hänet varasi myös WHL-joukkue Medicine Hat Tigers 51. pelaajana CHL:n varaustilaisuudessa. Špaček päätti jatkaa kaudella 2014–2015 uraansa kuitenkin kotimaassaan Pardubicen organisaatiossa. Hän pelasi varsinaisen tulokaskautensa Extraligassa tehden 40 runkosarjaottelussa tehot 5+7=12. Neljässä playoff-ottelussa Špaček jäi ilman tehopisteitä. Hän teki Extraliga-uransa avausmaalin runkosarjan neljännellä kierroksella ja uransa kahdeksannessa ottelussa 19. syyskuuta 2014 vieraissa HK Hradec Královéa vastaan. Špaček pelasi myös kolme Mestarien liigan ottelua ilman tehopisteitä.
Kesäkuussa 2017 Špaček teki Winnipeg Jetsin kanssa kolmivuotisen NHL-tulokassopimuksen. Hänen kausipalkkansa NHL:n puolella oli 833 300 dollaria. Špaček pelasi kauden 2017–2018 kokonaan Manitoba Moosen AHL-joukkueen vahvuudessa. Hänen tulokaskautensa toi 70 runkosarjaottelussa tehot 17+21=38 ja kuudessa playoff-ottelussa tehot 1+2=3. Toukokuussa 2018 Jets nosti Špačekin NHL-joukkueensa harjoitusvahvuuteen loukkaantumisten varalta, mutta hän ei saanut siellä kuitenkaan tililleen otteluakaan. Myös kauden 2018–2019 Špaček vietti farmissa. Hän oli tehoilla 10+31=41 Moosen kolmanneksi paras pistemies. Kaudella 2019–2020, marraskuussa 2019 Špaček nostettiin Jetsin NHL-joukkueen vahvuuteen, mutta ennen ensimmäistäkään ottelua noin kolme viikkoa myöhemmin hänet lähetettiin takaisin farmiin. Maaliskuussa 2020 Jets lainasi Špačekin loppukaudeksi toiseen AHL-joukkueeseen, Ontario Reigniin, mutta hän ei kuitenkaan pelannut siellä otteluakaan koronaviruspandemian keskeytettyä kauden.
Kaudeksi 2020–2021 Špaček siirtyi vuoden mittaisella sopimuksella SM-liigajoukkue Tapparaan. Hän pelasi siellä 18 runkosarjaottelua tehopistein 5+8=13, kunnes tammikuussa 2021 Špačekin sopimus purettiin yhteisymmärryksessä. Noin viikkoa myöhemmin hänen vahvistettiin siirtyvän loppukauden kattavalla sopimuksella kotimaahansa HC Třinecin Extraliga-joukkueeseen.
Maajoukkueura
Špaček pelasi alle 20-vuotiaiden MM-kilpailuissa vuosina 2015, 2016 ja 2017, joista kahdessa jälkimmäisessä turnauksessa valmennus valitsi hänet Tšekin turnauksen yhdeksi kolmesta parhaasta pelaajasta. Vuoden 2016 turnauksessa hän oli tehoilla 2+3=5 joukkueen paras pistemies. Špaček valittiin Venäjää vastaan pelatun avausottelun päätteeksi Tšekin ottelun parhaaksi pelaajaksi.
Špaček pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Hän oli viidellä syöttöpisteellään Tšekin paras syöttäjä. Jälkimmäisessä turnauksessa Špaček toimi joukkueen varakapteenina. Hän oli tehoilla 1+4=5 Tšekin paras syöttäjä ja Špaček jakoi joukkueen sisäisen pistepörssin voiton Pavel Zachan ja David Kašen kanssa. Hän jakoi myös Tšekin sisäisen tehotilaston voiton Kašen kanssa. Valmennus valitsi Špačekin joukkueensa turnauksen yhdeksi kolmesta parhaasta pelaajasta. Yhteensä hän on pelannut 23 nuorten ja 55 poikien maaottelua.
Tšekin A-maajoukkueessa Špaček on pelannut kuusi ottelua tehopistein 1+3=4. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla Ruotsia vastaan. Špaček merkittiin Tšekin kolmossentteriksi laidoilleen hänen joukkuetoverinaan Tapparassa pelannut Jiří Smejkal sekä Radek Koblížek. Hän sai ottelussa myös yhden kahden minuutin jäähyn koukkaamisesta. Ensimmäisen A-maajoukkuemaalinsa Špaček teki kuudennessa ottelussaan Beijer Hockey Gamesin päätösottelussa 14. helmikuuta 2021 Ruotsin Malmössä Venäjää vastaan. Hän sai ottelussa myös syöttöpisteen Lukáš Klokin tekemään maaliin. Špaček voitti tehoilla 1+3=4 lopulta koko turnauksen syöttöpörssin sekä jakoi pistepörssin voiton Venäjän Vladimir Butuzovin kanssa.
Pelityyli
The Sports Forecaster -sivuston mukaan Špaček on lahjakas kahden suunnan hyökkääjä, joka pelaa fiksusti sekä kiekon kanssa että ilman kiekkoa. Sivuston mukaan hän omaa myös hyvät kädet ja työmoraalin. Špaček antaa myös erinomaisia syöttöjä ja parantaa ketjukavereidensa peliä. Hän on myös kunnostautunut aloituksissa. Sivuston mukaan Špačekin koko ei ole kuitenkaan optimaalinen NHL-tasolle ja hänen tulisi lisätä voimaa. Sivuston mukaan Špačekin tulisi myös osoittaa kestävänsä NHL-tempoa.
Rengaskorkki
thumb|Avaamaton rengaskorkki [[Laitilan Wirvoitusjuomatehdas|Laitilan Wirvoitusjuomatehtaan pullossa.]] Rengaskorkki on pullonkorkki, johon liitetystä renkaasta vetämällä korkki aukeaa. Suomessa rengaskorkkeja valmistaa hämeenlinnalainen Finn-Korkki Oy, jonka tuotantoon ne ovat kuuluneet vuodesta 1983 lähtien. Muualla maailmassa niitä valmistetaan mm. Japanissa ja Thaimaassa. Rengaskorkin suosio väheni Suomessa 1990-luvun alussa, mutta 2000-luvulla käyttö on jälleen kasvanut. Ainakin Laitilan Wirvoitusjuomatehdas on ottanut sen Suomessa uudelleen käyttöön. 1970-luvun takuukorkki oli rengaskorkin tapainen.
Savannibulbuli
Levinneisyys
Savannibulbulia tavataan Burundissa, Kongon demokraattisessa tasavallassa, Keniassa, Malawissa, Ruandassa, Tansaniassa ja Ugandassa. Sen on kuvattu olevan melko yleinen ja paikallisesti runsaslukuinenkin, ja sen kannankehitys on vakaa. Laji on luokiteltu elinvoimaiseksi.
Antti Rantalainen
Antti Juhani Rantalainen (s. 19. maaliskuuta 1960 Hyvinkää) on suomalainen juristi, tilintarkastaja ja kauppaneuvos. Hän on Rantalainen-konsernin perustaja, Suomen Yrittäjät ry varapuheenjohtaja (2018–) sekä Taloushallintoliitto puheenjohtaja (2017–). Rantalainen on toiminut perustajana sekä yrittäjänä lukuisissa eri yrityksissä. Rantalainen on kokoomukselainen paikallispoliitikko.
Rantalainen on valmistunut oikeustieteen kandidaatiksi 1991 Turun yliopistosta. Lisäksi hänellä on tutkinnot KLT (1992), HTM -tilintarkastaja (1992) ja KHT-tilintarkastaja (1997).
Yksityiselämä
Rantalainen on naimisissa ja hänellä on kaksi aikuista tytärtä. Rantalainen asuu vaimonsa kanssa Hyvinkäällä.
Huomionosoituksia
Antti Rantalainen sai tasavallan presidentti Sauli Niinistön myöntämän kauppaneuvoksen arvonimen vuonna 2017.
Aston Martin DBR5
Aston Martin DBR5 on Aston Martinin valmistama Formula 1 -auto, jolla David Brown Corporation -talli osallistui Britannian GP:hen kaudella. Autolla kilpailivat Roy Salvadori ja Maurice Trintignant.
Särkilampi (Iitti)
Särkilampi on Päijät-Hämeessä Iitissä, Koskenniskan pohjoispuolella lähellä Kouvolan Jaalan ja Heinolan rajaa sijaitseva lampi.
Maantietoa
Lammen pinta-ala on 2,1 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Lammen vedenpinnan korkeus on 98,3 metriä mpy.
Pugwash
Pugwash on kylä Kanadan Cumberlandin piirikunnassa Nova Scotiassa. Vuonna 2006 sen väkiluku oli 784, pinta-ala 502,0 km² ja asukastiheys 80/km².
Kylässä harjoitetaan kalastusta, suolakaivostoimintaa ja pienimuotoista teollisuutta. Se sijaitsee Northumberlandinsalmessa Pugwashinjoen suulla.
Pugwashin nimi juontuu alkuperäisheimon mi’kmaqien kielen micmacin sanasta ”pagweak” joka tarkoittaa ”syvää vettä” eli syvää satamaa.
Dionysos Films
Dionysos Films on vuonna 2008 perustettu suomalainen elokuva- ja televisiotuotantoyhtiö. Yhtiö syntyi sen irtautuessa Filmiteollisuus-konsernista itsenäiseksi elokuva- ja TV-tuotantoyhtiöksi.
Yhtiön tunnetuimpia tuotantoja ovat 21 tapaa pilata avioliitto -elokuva sekä televisiosarjat Klikkaa mua, Ex-onnelliset ja Karppi.
Iso-Nahkala
Iso-Nahkala, joka kirjoitetaan myös Iso Nahkala , on Kymenlaaksossa Kouvolan Jaalassa, Uimilassa sijaitseva järvi.
Maantietoa
Järven pinta-ala on 9,8 hehtaaria, se on 550 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Järven vedenpinnan korkeus on 113,2 metriä mpy.
Pikkuvuoribulbuli
Pikkuvuoribulbuli (Arizelocichla montana) on bulbulien heimoon kuuluva varpuslintu.
Levinneisyys
Pikkuvuoribulbulia tavataan Kamerunissa ja Nigeriassa. Sen kanta on pienenemässä elinympäristöjen tuhoutumisen vuoksi. Laji on luokiteltu elinvoimaiseksi.
Paalijärvi
Paalijärvi voi tarkoittaa seuraavia:
Khánh Hòa
thumb| Maakunta Vietnamin kartalla. Khánh Hòa on maakunta Vietnamin eteläosassa Nam Trung Bộin alueella. Sen pääkaupunki on nimeltään Nha Trang. Maakunnan pinta-ala on 5 218 km². Vuonna 2009 maakunnassa oli 1,16 miljoonaa asukasta.
Velvoite
Velvoite on velkasuhteessa olevan velallisen velvollisuus tehdä velkojalle tietty suoritus. Suoritus voi olla esimerkiksi rahasumman maksaminen, esineen luovuttaminen toisen omistukseen tai palvelun toteuttaminen.
Velkojalla on suoritukseen saamisoikeus. Suorituksen jäädessä täyttämättä velallinen on oikeudellisessa vastuussa velkojaa kohtaan. Tämä vastuu ilmenee muun muassa velvollisuutena korvata velkojalle aiheutunut vahinko.
Velvoitteita ovat rahavelvoite ja luontoisvelvoite. Rahavelvoite tarkoittaa, että velvoitteen sisältö on rahan maksaminen. Luontoisvelvoitteen sisältö on muun kuin rahasuorituksen tekeminen. Tällainen velvoite voi olla esimerkiksi esineen luovuttaminen tai palvelusuorituksen tekeminen. Luontoisvelvoite voi käytännössä muuttua rahavelvoitteeksi, mutta rahavelvoite ei yleensä muutu luontoisvelvoitteeksi.
Velvoiteoikeus
Velvoiteoikeus on yksityisoikeuteen kuuluva oikeudenala, joka käsittelee sidonnaisuuksia ja suhteita velvoitetun ja oikeutetun välillä. Velvoiteoikeudellinen sidonnaisuus alkaa velvoitteen syntyessä ja lakkaa täytettäessä velvoite tai velvoitteen voimassaolon päättyessä esimerkiksi vanhentumisen vuoksi.
Lönnström
Lönnström on muun muassa seuraavien merkittävien suomalaisten henkilöiden sukunimi:
Sakari Ainali
pienoiskuva|Sakari Ainali 1930-luvun alussa. Sakari Ainali (3. joulukuuta 1874 Himanka – 31. lokakuuta 1938 Oulainen) oli suomalainen poliitikko ja lestadiolainen maallikkosaarnaaja. Hänen puolueensa oli Kansallinen Kokoomus. Ainali valittiin eduskuntaan kolmissa vaaleissa, 1924, 1927 ja 1930.
Sakari Ainali varttui Sillantakasen maatilalla Himangan Ainalin kylässä perheen vanhimpana lapsena. Perheen äiti kuoli lasten ollessa vielä alaikäisiä. Sakari-poika kävi vain pari viikkoa kiertokoulua ja rippikoulun. Vuonna 1893 19-vuotias nuorukainen lähti siirtolaiseksi Yhdysvaltoihin, jossa hän työskenteli Etelä-Dakotan länsiosassa Leadin kultakaivoksessa ja eteni työnjohtajaksi. Hän avioitui Isostakyröstä tulleen Maria Leppilaakson kanssa ja muutti vuonna 1902 perheineen takaisin Suomeen ja kotikylään Ainaliin. Kaikki perheen kolme lasta kuolivat pian tulirokkoepidemiaan, ja vanhemmat muuttivat Himangan kirkonkylältä ostamalleen pienelle maatilalle. Siellä Sakari Ainali sai uskonnollisen herätyksen ja ryhtyi kiertäväksi lestadiolaissaarnaajaksi. Vuosina 1934–1935 hän oli saarnamatkalla Yhdysvalloissa.
Sakari Ainali toimi Himangan kuntakokouksen puheenjohtajana 1910–1919 sekä kunnanvaltuustossa 1920–1926 ja 1936–1938. Hän oli mukana perustamassa Himangan saha- ja myllyosuuskuntaa vuonna 1911 sekä osuuskauppaa ja säästöpankkia vuonna 1914 ja toimi näiden hallintoelimissä.
Sakari Ainali valittiin kansanedustajaksi Oulun läänin eteläisestä vaalipiiristä vuonna 1924 ja uudelleen 1927 ja 1930. Kansanedustajana hän suhtautui kielteisesti korkeakulttuurin kuten oopperan määrärahoihin sekä naisten asemaan seurakunnissa. Kirkolliskokouksen jäseneksi Ainali valittiin 1928 ja hän kuului muun muassa virsikirjavaliokuntaan.
Vuosina 1932–1935 Sakari Ainalin vaimo ja kolme lasta kuolivat, ja hänen oma terveytensäkin alkoi heiketä. Perheeseen syntyi kaikkiaan 13 lasta, joista kahdeksan kuoli ennen Sakari Ainalin omaa kuolemaa vuonna 1938.
Turo Inkiläinen
Turo Johannes Inkiläinen (s. 21. syyskuuta 1980 Kuhmoinen) on entinen suomalainen kestävyysjuoksija. Hän edusti Kuhmoisten Kumua, ja hänen valmentajanaan toimi Lasse Mikkelsson. Kalevan kisoissa Inkiläinen voitti kolme pronssia 5 000 metrin juoksussa sekä pronssia 10 000 metrin juoksussa. Lisäksi hän saavutti pronssia 12 kilometrin maastojuoksussa sekä edusti kertaalleen Suomea maastojuoksun EM-kilpailuissa. Virallisissa kilpailuissa Inkiläinen ei ole esiintynyt vuoden 2011 jälkeen.
Junkkari (kylä)
Junkkari on kylä Kouvolan kaupungissa Junkkarinjärven rannalla. Junkkarissa sijaitsee Natura 2000 -alueeksi määritelty Junkkarinvuori. Junkkarissa on myös Junkkarin ulkoilumaja, joka on Anjalan kaupunginosan latuverkoston keskipiste. Junkkarinvuoren alapuolella sijaitsee Junkkarinjärvi, joka on kesämökkeily- ja virkistyskohde.
Tasmaniansieppo
Tasmaniansieppo (Melanodryas vittata) on pensassieppojen heimoon kuuluva varpuslintu.
Levinneisyys
Tasmaniansieppoa tavataan Tasmaniassa ja sen lähisaarilla. Lajin on raportoitu olevan paikallisesti yleinen ja sen kanta on laskeva. Se on luokiteltu vaarantuneeksi lajiksi.
El Gòtic
thumb|Katu Barri Gòticin alueella El Gòtic (usein myös Barri Gòtic) on Barcelonan vanhan kaupungin keskus. Se sijaitsee Ciutat Vellan hallintoalueella. Alueella on paljon keskiaikaisia rakennuksia, ja jäljellä on myös jäänteitä Rooman valtakunnan aikaisista rakennelmista. Monet kaupungin hallinnollisista rakennuksista sijaitsevat Barri Gòticissa.
Matthew Stafford
John Matthew Stafford (s. 7. helmikuuta 1988, Tampa, Florida) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Los Angeles Ramsissa.
Stafford oli NFL:n varaustilaisuuden ensimmäinen valinta vuonna 2009.
NFL-ura
Detroit Lions varasi Georgian yliopistossa pelanneen Staffordin vuoden 2009 NFL:n varaustilaisuudessa koko tilaisuuden ensimmäisenä pelaajana. Hän teki Lionsin kanssa kuusivuotisen sopimuksen, jonka arvo voi nousta yhteensä 78 miljoonaan dollariin. Lionsin päävalmentaja Jim Schwartz nosti Staffordin edellisen aloittajan Daunte Culpepperin ohi jo ennen tulokaskautensa alkua. Avauskaudellaan hän pelasi yhteensä kymmenen ottelua, jouduttuaan loppukaudeksi sivuun lievän polvivamman vuoksi.
Olkapään kuntouduttua Staffordista tuli kolmannella kaudellaan NFL-historian neljäs yli 5 000 jaardia kaudessa heittänyt pelinrakentaja. Hänet valittiin kauden päätteeksi myös vuoden comeback-pelaajaksi.
Matthew Staffordin menestys Detroitissa jäi lopulta vaatimattomaksi ja vuonna 2021 Lions teki paljon huomiota herättäneen kaupan Los Angeles Ramsin kanssa. 12 vuotta Detroitissa pelannut Stafford vaihdettiin pelinrakentaja Jared Goffiin ja varausvuoroihin. Siirto oli Staffordin kannalta onnistunut, sillä hän johdatti heti ensimmäisellä Rams-kaudellaan uuden joukkueensa Super Bowl -voittoon.
Tomas Johansson
Tomas Mikael Johansson (s. 3. huhtikuuta 1981 Turku) on entinen suomalainen pikajuoksija. Hän edusti Turun Urheiluliittoa, ja hänen valmentajanaan toimi Mika Lehtimäki. Kalevan kisoista Johansson voitti hopeaa ja pronssia 200 metrin juoksussa sekä pronssia 400 metrin juoksussa. Lisäksi hän voitti viestijuoksun SM-kilpailuista hopeaa ja pronssia 4 × 100 metrin viestijuoksussa sekä hopeaa ja pronssia 4 × 400 metrin viestijuoksussa. Virallisissa kilpailuissa Johansson ei ole esiintynyt vuoden 2006 jälkeen.
Korpelan kujanjuoksu
Korpelan kujanjuoksu on suomalainen draamasarja, jonka ovat luoneet suosittujen Maalaiskomedia- ja Pirunpelto -sarjojen luojat Heikki Luoma ja Jukka Mäkinen. Sarjan tapahtumat sijoittuvat kuvitteelliseen Hangaslahden kuntaan. Kuvauksia siihen on tehty muun muassa Nokialla Sorvan kylässä.
Korpelan kujanjuoksun ensimmäinen tuotantokausi alkoi Yle TV1 -kanavalla 4. syyskuuta 2016. Avausjaksoa katsoi TV1:ssä esityspäivänä keskimäärin 983 000 katsojaa ja se tavoitti yli 1,2 miljoonaa katsojaa. Ensimmäinen jakso oli Suomen katsotuin televisiolähetys viikolla 35. Sarja oli kaikkein katsotuin TV-ohjelma myös kolmannella tuotantokaudellaan syksyllä 2018, jolloin sitä seurasi keskimäärin 704 000 katsojaa.
Ensimmäinen kausi kuvattiin vuonna 2015. Toisen kauden kuvaukset puolestaan elokuussa 2016. Kolmannen kauden esitykset alkoivat elokuussa 2018.
Juoni
Sarjan ensimmäisessä kohtauksessa näytetään taukauma kauppaneuvos Temosen murhasta.
Omasta luomutilasta haaveileva Anssi Korpela (Esa Latva-Äijö) ostaa pienen maatilan Perttulankulmasta. Alueen maista ovat muutkin kiinnostuneet. Kunta on tukemassa kaivoshanketta, joka aikoo nielaista ison osan maaseutua. Anssi nousee taisteluun pienen pitäjän puolesta, kaivoshanketta vastaan. Asiassa häntä tukee muun muassa Miisa (Karoliina Vanne), joka on palannut takaisin Suomeen isovanhempiensa Tauno (Juhani Niemelä) ja Lahja (Tuija Vuolle) Perttulan luokse, asuttuaan pitkän aikaa Tanskassa. Isovanhemmat kasvattivat Miisan ja tämän siskon Marvin, koska sisarusten vanhemmat kuolivat nuorena auto-onnettomuudessa.
Ennen vihreän unelmansa toteutumista Anssi on alkanut pyörittää pientä autokorjaamoa ja palkannut kaverinsa Jaskan (Janne Kataja) auttamaan. Ensimmäinen asiakas on kauppaneuvos Temosen leski Synnöve Grahn-Temonen, jonka myötä miehet joutuvat keskelle vanhoista rikoksista kumpuavaa vyyhtiä, joka on kytköksissä hämäräpuuhiin, kun maaperän rikkauksia halutaan hyödyntää Perttulankulmalla.
Näytelmä
Näytelmäversio Korpelan kujanjuoksusta sai ensi-iltansa Tampereen Komediateatterilla vuoden 2021 kesällä. Se piti alun perin esittää edeltävänä kesänä, mutta näytökset peruttiin koronaviruksen takia. Iso osa näyttelijöistä olivat mukana myös tv-sarjassa. Ohjaajana toimi Jukka Mäkinen.